《游仙诗》
南北朝·袁彖

羽客宴瑶宫，旌盖乍舒设。王子洛浦来，湘娥洞庭发。

长引逐清风，高歌送奔月。并驭排帝闼，连吹入天阙。

万古一方春，千霜岂二发。

作者简介：（447—494）南朝齐陈郡阳夏人，字伟才，小字史公。袁侄。能文好玄言。见诛，宋明帝投其尸江中，不许敛葬。彖与旧奴一人，微服求尸，四十余日乃得，密瘗之。仕宋为相国萧道成(齐高帝)主簿。入齐，累官太子中庶子，出为冠军将军，监吴兴郡事。性刚，以微言忤齐武帝，又与王晏不协。坐过用俸钱，免官付东冶，寻遇释。后位侍中。卒谥靖。